རྒྱལ་བློན་ངན་པ་ཚར་བཅད་པ།
གནའ་སྔ་མོ་ལུང་པ་ཞིག་ལ་རྒྱལ་པོ་ཞིག་ཡོད་པ་དེའི་མིང་ལ་གྲུ་དོག་ཞེས་
ཟེར་ཞིང་ཁོ་ནི་གཏུམ་དྲག་གདུག་རྩུབ་ཆེ་ལ་དབང་དང་ལྡན་པ་ཞིག་ཡོད། ཁོ་
པར་སྔོན་ནས་ཡོད་པའི་ཆུང་མ་ཉང་ཙེ་ལྷ་མོ་ཟེར་མཁན་ཞིག་ཡོད་ཀྱང་། ལོ་ཤས་
སོང་རྗེས་རྒྱལ་པོ་དེས་ཡང་ཆུང་མ་གསར་པ་འབྲུམ་ཙེ་གསལ་སྒྲོན་ཟེར་བ་ཞིག་
བག་མར་བླངས་ནས། ཉང་ཙེ་ལྷ་མོར་ཕྲུ་གུ་འཁོར་ཀྱང་སྣང་མེད་ངང་དུད་འགྲོ་
ལྟར་ཉིན་མཚན་མེད་པར་བཟོད་སྒོམ་ཐུབ་ཐབས་མེད་པའི་སྡུག་སྤྱོད་སྣ་ཚོགས་
གཏོང་གིན་ཡོད་པ་རེད། ཉིན་ཞིག་གྲུ་དོག་གིས་ཉང་ཙེ་ལྷ་མོར་ཕྲུ་གུ་འཁོར་ཡོད་
ཀྱང་སེམས་གནག་སྣང་ཆུང་དང་བཅས་རི་འགོར་ཤིང་གཅོད་པར་བཏང་བ་རེད།
ཉང་ཙེ༌ལྷ་མོ་རི་འགོར་སླེབས་ནས་ཤིང་གཅོད་སྐབས་དཀའ་ངལ་གྱིས་ལས་མི་
ཐུབ་ཚེ། གློ་བུར་དུ་རང་ཉིད་ཀྱི་ཁོག་ནང་གནས་པའི་ཕྲུ་གུ་དེས་གླུ་བླངས་པར་ཨ་
མ་ལགས། གཅོད་སྟངས་གཅོད་སྟངས་ཙམ་གནང་ཞིག གཅོད་རྒྱུ་ཐམས་ཅད་བུ་
ང་རས་བཅད་ཆོག་ཅེས་བཤད་མ་ཐག་དང་། ས་ཕྱོགས་དེའི་ཤིང་རྣམས་བཅད་
ཡོད་པ་མཐོང་དུས་ཉང་ཙེ་ལྷ་མོ་དགའ་སྤྲོ་དཔག་མེད་སྐྱེས་ཤིང་ཤིང་ཁྲེལ་པོ་ཆེན་
པོ་ཞིག་བསྡམས། ཡིན་ནའང་རི་ནས་ཕོ་བྲང་བར་འཁུར་ཏེ་འགྲོ་ཐུབ་ཨེ་ཡོང་
བསམ་པའི་ཐེ་ཚོམ་སྐྱེས་ནས་སྡོད་སྐབས། ཡང་གློ་བུར་དུ་ཁོག་ནང་གི་ཕྲུ་གུ་དེས་
ཨ་མ་ལགས། འཁུར་ སྟངས་ འཁུར་ སྟངས་ཙམ་ གནང་ཞིག །འཁུར་རྒྱུ་ ཐམས་
ཅད་བུ་ང་རས་འཁུར་ཆོག །ཅེས་གླུ་བླངས་པས། ཨ་མ་དགའ་ཐག་ཆོད་དེ་ཤིང་
-74-

ཁྲེལ་པོ་ཆེན་པོ་ཞིག་འཁུར་ནས་ཕོ་བྲང་དུ་ལོག དཔོན་ངན་གྲུ་དོག་དང་ཁོ་པའི་
ཆུང་མ་གསར་པ། གཡོག་པོ་སོགས་ཀྱིས༌ཕོ༌བྲང༌གི༌ཡང༌ཐོག༌ནས༌རྒྱང་ལྟ་བྱེད་
བཞིན་པའི་སྐབས། ཆུང་མ་གསར་པ་དེས་དེ་རིང་རི་ནས་འཁུར་པོ་ཆེན་པོ་འཁྱེར་
ཁོག་དེས་འཁུར་པོ་དེ་འདྲ་འཁུར་ག་ལ་ཐུབ་ཞེས་གླེང་མོལ་བྱེད་བཞིན་བསྡད།
ཡོང་མཁན་དེ་ཉང་ཙེ་ལྷ་མོ་མ་རེད་དམ་ཞེས་དྲིས་པས། དཔོན་ངན་ཁོས་མོ་ནད་
ཉང་ཙེ་ལྷ་མོ་ནི་ཕོ་བྲང་གི་སྒོ་འགྲམ་དུ་སླེབས་དུས་དཔོན་ངན་གྲུ་དོག་ཁོ་
ཁ་སྐྱེངས་པའི་སྒོ་ནས་ཐོག་ཁ་ནས་མར་བབས་ཏེ་ཉང་ཙེ་ལྷ་མོར་ཁ་བརྡུང་དྲག་པོ་
དང་བཅས་ཏེ། བདུད་མོ་ནད་ཁོག་ཁྱོད་ཁོག་ནང་དུ་ཕྲུ་གུ་ཡོད་ནའང་འཁུར་པོ་དེ་
འདྲ་འཁུར་ཐུབ་ཀྱི་ཡོད་ན། ཁྱོད་ཀྱིས་རིལ་མ་ཐག་པས་བསྡམས་ནས་འཁྱེར་
ཤོག ཅེས་བཤད་པས། ཉང་ཙེ་ལྷ་༌མོ༌སེམས༌སྡུག༌དྲག༌པོའི༌ངང༌ནས༌སྡོད་སྐབས་
གློ་བུར་དུ་ཁོག་ནང་གི་ཕྲུ་གུ་དེས་ཨ་མ་ལགས། དྲགས་སྟངས་དྲགས་སྟངས་ཙམ་
གནང་ཞིག
དྲགས་རྒྱུ་ཐམས་ཅད་བུ་ང་རས་བསྡམས་ཆོག་ཅེས་གླུ་བླངས་ཏེ་རིལ་
མ་སྒམ་ལྟར་བསྡམས་མཐར། ད་གང་འདྲ་བྱས་ཏེ་འཁྱེར་དགོས་སམ་སྙམ་ནས་
སྡོད་ སྐབས། ཡང་ ཕྲུ་ གུ་ དེས་ ཨ་ མ་ ལགས། འཁྱེར་ སྟངས་ འཁྱེར་ སྟངས་ ཙམ་
གནང་ཞིག འཁུར་རྒྱུ་ཐམས་ཅད་བུ་ང་རས་འཁུར་ཆོག་ཅེས་བཤད་ནས་རིལ་མ་
སྒམ་འདྲ་བ་དེ་འཁུར་ནས་ལོག་དུས་བསམ་ངན་གྲུ་དོག་གིས་མཐོང་འཕྲལ་ཧེའེ།
འཛམ་བུ་གླིང་ནང་རིལ་མ་ཐག་པར་དྲགས་མཁན་འདྲེ་མོ་ཁྱོད་མ་གཏོགས་མེད།
ལྟས་ངན་ཉི་ཤུ་རྩ་གཅིག་ཚང་བ་ཞིག་རེད་ཅེས་བཤད་ནས་། ཉང་ཙེ་ལྷ་མོ་རི་ཁུག་
ལུང་ཤུར་དབེན་པའི་ས་ཤིག་ལ་རྒྱང་ཕུད་བཏང་ངོ་། །
འོན་ཀྱང་། ཉིན་ཤས་སོང་རྗེས་ཉང་ཙེ་ལྷ་མོར་བུ་བལྟ་བས་ཆོག་མི་ཤེས་
-75-

ལྷ་སའི་དམངས་ཁྲོད་སྒྲུང་གཏམ། ,
པ་ཞིག་འཁྲུངས་ནས་བུ་དེར་ཨ་མས་ཉི་མའི་འོད་ཟེར་ཞེས་མིང་བཏགས། དེ་
ནས་མ་བུ་གཉིས་འཚོ་བ་ཉམས་ཐག་བསྐྱལ་ནས་གང་འཚམ་སོང་རྗེས་བུ་ཉི་མའི་
འོད་ཟེར་ན་སོ་ལོན་སྐབས་དཔའ་ངར་ཆེ་ལ་སྒྱུ་སྤྲུལ་སྣ་ཚོགས་ཀྱིས་ཕྱུག་པ་ཞིག་
ཏུ་གྱུར་ཡོད་པས་དུས་དེར་ཨ་མའི་འཁོན་ལན་སློག་པར་འགྲོ་རྒྱུའི་སེམས་ཐག་
ཉིན་ཞིག་ཉི་མའི་འོད་ཟེར་གྱིས་ཨ་མ་ལ་དེ་རིང་གྲུ་དོག་གི་ཕྲུ་གུའི་བང་
གསོལ༌ཡིན༌པས༌ང༌ལྟ༌ཙམ༌བྱེད༌པར་འགྲོ་རྒྱུ་ཡིན་ཞེས་བཤད་པར། ཨ་མས་བུ་
དཔོན་ངན་དེ་ཚོའི་སར་འགྲོ་རྒྱུ་མེད། དེ་ཚོས་ཁྱོད་གསོད་ཀྱི་རེད། ཅེས་བཤད་
རུང་སྐྱོན་མེད་ཅེས་བཤད་ནས་ཕོ་རོག་ཞིག་ལ་སྤྲུལ་ནས་སོང་བས་རྒྱལ་བློན་
རྣམས༌ནི༌གསོལ་སྟོན་གྲ་རྒྱས༌པའི༌སྒང་ཡིན། ཕོ་རོག་དེས་ཕོ་བྲང་གི་གོང་ལའི་
ཐོག་ཏུ་བབས་ཏེ་སྡོད་སྐབས་རྒྱལ་ངན་གྲུ་དོག་ཁོས་མཐོང་ནས་བློན་པོ་ཚོར་ལྟོས་
ཅིག་ལྟས་ངན་ཕོ་རོག་གིས་ངའི་ཕྲུ་གུའི་མིག་བཏོན་ཡོང་། ཞེས་སྐད་ཆ་མཇུག་མ་
རྫོགས་གོང་ཕོ་རོག་དེས་ཕྲུ་གུའི་མིག་གཉིས་བཏོན་ནས་སོང་བས་དེ་མ་ཐག་རྒྱལ་
བློན་རྣམས་འཚབ་ཅིང་མདའ་མདུང་མེ་མདའ་སོགས་བརྒྱབ་ཀྱང་གསོད་ག་ལ་
ཐུབ། ཉིན་ཤས་སོང་རྗེས་ཉི་མའི་འོད་ཟེར་གྱིས་ཨ་མ་ལ་ངེད་ལྷོད་དུ་སྡོད་རྒྱུ་
མེད། གྲུ་དོག་གིས་དམག་མི་ཁྲིད་ནས་ང་ཚོ་གསོད་པར་ཡོང་གིན་ཡོད་པས། ད་
ཐེངས་དགྲ་ཤ་ལེན་ཆེད་གྲ་སྒྲིག་ཨང་གསར་ཞིག་བྱེད་དགོས་ཞེས་བཤད།
ནས༌མ༌བུ༌གཉིས༌ཀྱིས༌འུར༌རྡོ༌བརྒྱ་ཙམ་དང་། དོ་པོ་བརྒྱ་བརྩིགས། ད་དུང་རྡོ་
རིལ་རིལ་དང་། རྡོ་འཇོང་འཇོང་སོགས་གྲ་སྒྲིག་བྱས་ནས་བསྡད། རྒྱལ་ངན་གྲུ་
དེ་
དོག་གིས་སྔར་སོང་གི་བྱ་བར་དྲན་གསོ་བསམ་གཞིགས་བྱས་རྗེས་རང་ཉིད་ཀྱི་ཕྲུ་
-76-

གུའི་མིག་གཉིས་པོ་ཉང་ཙེ་མ་བུ་གཉིས་ཀྱིས་བཏོན་པ་ཤེས་ནས་ཁོ་གཉིས་གསོད་
ཕྱིར་གྲུ་དོག་གིས་ཉང་ཙེ་མ་བུ་གཉིས་གནས་པའི་ས་དེར་དམག་དྲངས། གྲུ་དོག་
གི་དམག་དཔུང་རྒྱུགས་ཡོང་བའི་སྐབས་ཉི་མའི་འོད་ཟེར་གྱིས། དུས་དེ་རིང་མ་བུ་
གཉིས་ཀྱི་དགྲ་ཤ་ལེན་པའི་ཉིན་མོ་ཡིན། རྡོ་རིལ་རིལ་ཐམས་ཅད་ཐོད་པར་རྒྱོབ།
རྡོ་འཇོང་འཇོང་ཐམས་ཅད་རྐང༌གདུང་ལ་རྒྱོབ་ཅེས་གླུ་བླངས་པས་དོ་པོ་ཐམས་
ཅད་འུར་རྡོར་རྒྱབ་པར་བརྟེན་གྲུ་དོག་དམག་ཕམ་སྟེ་རྒྱལ་བློན་ངན་པ་དེ་དག་བུ་
ཉི་མའི་འོད་ཟེར་དང་མ་ཉང་ཙེ་ལྷ་མོ་གཉིས་ཀྱིས་ཚར་བཅད་དོ། །
དེ་ནས་བཟུང་ཡུལ་དེའི་མི་སེར་དང་མ་བུ་གཉིས་ལ་སོགས་པར་གནོད་
མེད་པར་བདེ་སྐྱིད་ཀྱི་འཚོ་བར་རོལ་ལོ། །
སྒྲུང་མཁན། ཉི་མ་ཕུན་ཚོགས།
བསྡུ་མཁན། དགྲ་འདུལ།
བསྡུ་དུས། 1991. 6. 25
-77-

ལྷ་སའི་དམངས་ཁྲོད་སྒྲུང་གཏམ།
1